Krime, tartarët të shqetësuar për fatin e tyre
Dy vjet pas aneksimit të Krimesë nga Rusia, tartarëve u vijnë ndër mend kujtimet e hidhura të krimeve të Stalinit
Dy vjet pasi Rusia aneksoi gadishullin e Krimesë nga Ukraina, në rajonin e banuar nga tartarët po shtohet indinjata ndaj pushtimit. Kjo pakicë myslimane është autoktone në Krime dhe shumë banorë janë larguar, duke thënë se autoritetet ruse po i heqin ata nga puna si zyrtarë qeveritarë dhe po ja heqin rajonit autonominë, që dikur ishte nën sundimin ukrainas. Korrespondenti i Zërit të Amerikës në Europë Luis Ramirez ishte në atë që sot është kufiri administrativ mes Ukrainës dhe Krimesë, i kontrolluar nga Rusia dhe përgatiti kronikën në vazhdim: Kur sheh përsëri Moskën të kontrollojë Krimenë, ku tartarët janë banorë autoktonë, Azime Umerovës dhe të shoqit i vijnë në mend kujtime të shëmtuara nga viti 1944, kur udhëheqësi sovjetik Josef Stalin i deportoi familjet e tyre dhe të mijëra tartarëve të tjerë nga gadishulli: - kujton Azime. Azimja është bërë e famshme në qytet për bombonet e saj. Dy vjet pasi tartarët e humbën edhe një herë Krimenë ndaj rusëve, është e vështirë të luftosh me ndjenjën e zemërimit ndaj udhëheqësit rus Vladimir Putin. thotë Azime. Ndërsa Rustemi thotë: Në xhaminë aty pranë, njerëzit janë të zemëruar për atë që ata e shohin si pasivitet nga udhëheqësit e Ukrainës. - thotë imami Usein. Forcat e armatosura të Ukrainës janë të angazhuara me luftën në lindje të vendit, kështuqë aktivistët me mbështetjen e Turqisë dhe vende të tjera me shumicë myslimane, kanë krijuar vetë një batalion të pajisur mirë me armatime. Ata janë nisur drejt pikës së parë ruse të kontrollit. Kjo është një forcë prej 100 vulletarësh, shumica e tyre tartarë, por edhe me ukrainas, çeçenë, afganë, e të tjerë. Trupat ruse janë vendosur vetëm dy kilometra larg Krimesë. Në këtë anë, nuk shihen trupa ukrainase, por vetëm disa roje kufitare. Aktivistët i thonë Zërit të Amerikës se në nuk luftojnë ata për Krimenë, kush tjetër do të luftojë?